Viborger Samler, 1839-04-20
Udenlandske Efterretninger. Frankrig. Efterretninger fra Paris gaae til den 11te d. M. Provelsen af Fuldmagterne i de Deputeredes Kammer vedblev paa samme Maade i de tvende sidste Møder, som i de foregaaende; men Regjeringspartiet har lidt tvende Nederlag, paa hvilke Oppositionen lægger megen Vægt; de ere tillige de tvende første Afstemninger, ved hvilke Partierne i det nye Kammer have kunne maale deres Styrke. Et af de omtvistede Valg var den siden til Pair udnævnte ministerielle Candidat, Admiral Rosamels Valg i Ambub (Dep. Puy de Dome) mod Oppositionscandidaten Molin, der fremlagde et Brev fra Under præfecten til en Embedsmand, i hvilket hiin lover denne Æreslegionen og en Pension, naar han kan drive Rosammels Valg igjennem, og flere Breve af lignende Jndhold. Da et nyt Valg under alle Omstændigheder skulde foretages, havde Spørgsmaalet ingen practisk Betydning, og derfor foreslog Hr. Dupin at prorogere Kammeret. Exministeren Martin gjorde ivrige Jndvendinger herimod; men Prorogationen antoges. Det andet Tilfælde var Valget i Bayeux, hvor den ministerielle Candidat General d'Hondetot stod imod Oppositionscandidaten Hr. Deshameaux. Paa den første Valgdag erholdt ingen af dem den absolut Majoritet; den anden Dag vare 615 Vælgere tilstede, den absolut Majoritet var altsaa 308; Hr. d'Hondetot erholdt 305. nogle andre Valgsedler, som hans Venner gjorde Paastand paa at være for ham, erklæredes for ulæselige, een for ugyldig; altsaa foretoges den tredie Dag en ny Afstemning, ved hvilken begge Candidater erholdt lige mange Stemmer; i dette Tilfælde afgjor Alderen, og da Hr. Deshameaux er et Aarældre, proclameredes han til Deputeret. Ved Kammerets Afstemning over Gyldigheden af Oppositionscandidatens Valg blev dette annulleret, fordi den venstre Side ikke vilde anerkjende noget af Valgene. Den paafølgende Afstemning over den ministerielle Candidats Valg blev første Gang tvivlsomt, men ved den anden Afstemning forkastedes det med en Majoritet af 22 Stemmer, uagtet mange Doctrinaire skulde have stemt for dets Gyldighed. J Mødet den 11te fortsattes Prøvelserne, uden at Noget af Jnteresse forefaldt. Angaaende Præsidentens Valg er Jntet bestemt. Nogle ville vide, at det skal gaae for sig i Mai, men ere i Tvivl om, for hvilken af Oppositionens Candidater (Dupin, Odillon Barrot, Passy) Udsigten er størst. Den første Efterretning om Fredslutningen med Mejico er meddeelt til Udenrigsministeren ved en Telegraphdepesche fra den franske Minister i London over Calais. – Le Temps (som bekjendt Dupins Organ) siger, at Kongen, under et Besøg af denne i Slottet, skal have bedet ham, at slutte sig til det Ministerium, med hvis Dannelse Marschal Soult er beskjæftiget. Hr. Dupin skal paa det Bestemteste have afslaaet ethvert Andragende af den Art, hvilket dog ei forhindrer Marschallen fra at anføre hans Navn paa sin Liste. Hr. Passy havde allerede for otte Dage siden afbrudt enhver Forbindelse med Marschallen, og Hr. Teste har forgiæves, gjort de rosværdigste Forsøg paa at forsone ham med Hr. Thiers. – J. d. Deb. melder, at Domstolene ere beskjæftigede med at instruere Processen mod dem, der have taget driftig Deel i de forefaldne Uordener.